Debatten

***Debatten*** er et norsk storformat debattprogram som har gått på NRK1 siden 2010. Programmet erstattet programmet *[[Standpunkt]]* som ble nedlagt i 2007.

Fra 2026 er Åsa Vartdal og Espen Aas programledere.  

## Om programmet
Første program ble sendt 5. mai 2011 med Erik Wold som programleder. I starten gikk *Debatten* med ujevne mellomrom, men fra oktober samme år ble det sendt mer eller mindre ukentlig på NRK1. Høsten 2014 tok Ingunn Solheim over programlederjobben, og 1. mars 2018 hadde Fredrik Solvang sin første sending og han ble fast programleder i april samme år. Siden har programmet hatt flere gjesteprogramledere, blant andre Ingerid Stenvold, Gry Blekastad Almås og Nina Owing. 

I november 2019 ble antall sendinger doblet fra én til to sendinger i uken, og sendes nå hver tirsdag og torsdag klokken 21.25. 

Debattene omfatter alt fra kulturelle, sosiale og samfunnsmessige emner til norsk og internasjonal politikk. Programmet sendes vanligvis direkte fra studio i NRK Marienlyst, men sendes også utomhus, blant annet under valgkamper. 

Debatten har hatt stigende seertall med Fredrik Solvang som programleder. Våren 2018 lå snittet på  seere, mens våren 2019 hadde seertallet steget til nærmere  seere per sending. Enkelte av sendingene hadde over  seere. 

Fredrik Solvang ble kåret til beste programleder – nyhet, sport eller aktualitet for programmet under Gullruten 2020, 2023 og 2024. I tillegg har programserien og programlederne vært nominert til Gullruten flere ganger.

## Kritikk
*Debatten* har høstet kritikk for å invitere personer fra det noen mener er ytterliggående miljøer og kjendiser i programmer som omhandler temaer der mer seriøse aktører bør uttale seg. Faktisk.no sjekket Svein Østviks uttalelser om PCR-testen.

I september 2023 mottok NRK over 300 klager etter et intervju med Erna Solberg i *Debatten*. Kritikken gikk på at programleder Fredrik Solvang fokuserte for mye på Solbergs personlige opplevelser, snarere enn politiske spørsmål, noe som ble ansett som uvanlig for programmet. Kringkastingsrådets leder, Snorre Valen, uttrykte bekymring over at en politiker fra et regjeringsparti, Abdullah Alsabeehg, tok til orde for at rådet skulle behandle saken, da dette kunne svekke rådets uavhengighet. Alsabeehg avviste kritikken og understreket at hans intensjon var å be NRK om en redegjørelse, ikke å kritisere Solberg personlig. Saken illustrerte spenningen mellom redaksjonell frihet og publikums forventninger til balanse og relevans i politiske intervjuer.

Redaksjonen fikk i mai 2025 kritikk for å ha gitt partiet Fred og Rettferdighet (FOR) en uforholdsmessig plattform i programmet. Partileder Marielle Leraand ble invitert for å avsløre finansieringen bak partiets omfattende reklamekampanje i Oslo, men benyttet i stedet anledningen til å fremme partiets Ukraina-politikk, som ifølge kritikere speiler russiske myndigheters narrativ. Dette kunne skje etter at redaksjonen godtok en byttehandel der Leraand avslørte giveren, mot at Ukraina-krigen skulle debatteres. Leraand la skylden for krigen i Ukraina på NATO og tok til orde for å stanse norsk støtte til Ukrainas forsvar. *Aftenposten* mener NRK burde ha avvist å gi partiet denne sendeflaten, da det bidrar til å spre propaganda.

## Programledere

* Espen Aas og Åsa Vartdal (2026–)
* Fredrik Solvang (2018–2025)
* Ingunn Solheim (2014–2018)
* Erik Wold (2011–2014)
* Atle Bjurstrøm (2010–2011)

## Priser og nominasjoner

## Referanser


## Eksterne lenker
* 
*